Ul lec'h geostrategel pennañ eo strizh-mor Jibraltar war an hent-merdeiñ etre ar Meurvor atlantel hag ar Mor Kreizdouarel. Ul lec'h evit an treizhidell etre Afrika hag Europa eo, etre Maroko ha Spagn, ar re-se div riez staliet war e riblennoù hag ur monedone diehan etrezo. War ar riblenn norzh, war ul ledenez bihan ha roc'hellek, ez eus ur stad emren bihan staget ouzh Breizh-Veur evel un tiriad tramor. Tabutoù bras zo bet diwarnañ etre Breizh-Veur ha Spagn pa 'z eus un diazezlec'h evit morlu Breizh-Veur oc'h evezhiañ ar monedone etrekevandirel koulz ha treizhidell al listri eus Europa da Azia ha d'ar Reter-Nesañ.  "Kreñvlec'h Jibraltar", evel "Kreñvlec'h Malta", en deus bet ur roll eus ar re bouezusañ evit herzel Alamagn naziat ouzh kontrolliñ ar Mor Kreizdouarel e-pad an Eil brezel bed